Toți oamenii sunt dependenți de oxigen. La pacienții cu boli pulmonare poate fi afectată capacitatea plămânilor de a oxigena sângele, ceea ce conduce la o suferință cronică a tuturor organelor din corp. Administrarea de oxigen suplimentar nu tratează boala pulmonară ci doar compensează incapacitatea plămânilor de a aduce suficient oxigen în corp. Oxiegnoterapia în sine nu creează dependență, în schimb folosirea continuă a oxigenului va asigura condiții normale de funcționare tuturor celorlalte organe și, prin urmare, o viață mai lungă. Pentru mai multe detalii, vedeți și “Oxigenoterapia de lungă durată”.